PROJEKTNI ZADATAK ZA IZRADU TEHNIČKE DOKUMENTACIJE POTREBNE ZA REKONSTRUKCIJU ZGRADE DJEČJEG VRTIĆA NA K.Č.BR. 967 K.O. TVRĐAVICA-PODRAVLJE 

UVOD
Grad Osijek planira rekonstrukciju zgrade dječjeg vrtića u Podravlju povećanjem postojećeg kapaciteta jedne vrtićke skupine na 2 jasličke i 2 vrtićke skupine te je ovim projektnim zadatkom potrebno izraditi glavni projekt i ishoditi građevinsku dozvolu.
 
LOKACIJA
[bookmark: _Hlk76647901]Osijek, Podravlje, na građevnoj čestici označenoj kao k.č.br 967 k.o. Tvrđavica-Podravlje površine cca 2.842,00 m² prema zemljišnoknjižnom izvatku i kopiji katastarskog plana u privitku.

POSTOJEĆE STANJE
Na k.č.br 967 k.o. Tvrđavica-Podravlje postoji izgrađena zgrada dječjeg vrtića  kapaciteta jedne vrtićke skupine koju je potrebno rekonstruirati.

ZADAĆA
Osnovni cilj projekta je izrada sve potrebne projektne i druge dokumentacije za rekonstrukciju dječjeg vrtića kapaciteta dvije vrtićke i dvije jasličke skupine na građevnoj čestici označenoj kao k.č.br 967 k.o. Tvrđavica-Podravlje površine 2.842,00 m². Glavni projekt zgrade dječjeg vrtića projektirati sukladno Državnom pedagoškom standardu predškolskog odgoja i naobrazbe (NN 63/08 i 90/10), posebice člancima 43. do 49. navedenog.
Na zgradi planirati fotonaponsku elektranu. 
Obzirom Grad Osijek prijavljuje projekt na Otvoreni poziv za dodjelu bespovratnih sredstava „Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja“, potrebno je izraditi:
1. Troškovnik s referencama potpisan od ovlaštenog projektanta uz obrazloženje za svaku od stavki
2. Troškovnik opremanja dječjeg vrtića kao odvojeni dokument
Projektnom dokumentacijom obavezno primijeniti DNSH načela.
Zgradu projektirati sukladno Pravilniku o osiguranju pristupačnosti građevina osobama s invaliditetom i smanjenom pokretljivosti (NN 78/13).
Zgrada dječjeg vrtića koja je predmet ovoga posla i projektnog zadatka  mora biti projektirana na način da je njena gradnja i uporaba održiva, ekonomski i financijski isplativa, energetski učinkovita i ekološki osviještena.

CIJENA PONUDE
Ponudom i ponuđenom cijenom treba uključiti:
- izradu Glavnog projekta i troškovnika za rekonstrukciju zgrade dječjeg vrtića na građevnoj čestici označenoj kao k.č.br. 967 k.o. Tvrđavica-Podravlje površine 2.842,00 m². 
- ishođenje Građevinske dozvole za rekonstrukciju zgrade dječjeg vrtića
- usluge koordinatora zaštite na radu tijekom izrade projektne dokumentacije
- usluge projektantskog nadzora tijekom predviđenog roka realizacije 
- stručna pomoć  i pojašnjenja na upite ponuditelja tijekom provođenja postupka javne nabave za izvođača radova i stručni nadzor.

Prije izrade Glavnog projekta projektant je obvezan Naručitelju predložiti više (najmanje dva) varijantnih idejnih rješenja pri čemu uz svako predloženo varijantno rješenje treba iskazati strukturu/sadržaj zgrade i dati obrazloženje prostornih i tehničkih uvjeta primjenom Državnog pedagoškog standarda predškolskog odgoja i naobrazbe te predviđene troškove i dinamiku građenja kako bi Naručitelj definirao odabrano rješenje sukladno uvodno definiranim okvirima.  
Projektna dokumentacija (Glavni projekti) mora uz grafičke priloge (nacrte i detalje) sadržavati i primjeren (detaljan)  tehnički opis i troškovnik za provođenje postupka javne nabave sukladno Zakonu o javnoj nabavi (NN 120/16) kako je dalje detaljno navedeno te sve napomene vezane uz eventualno potrebu obuku korisnika, te upute za održavanje u jamčevnom roku i projektiranom životnom vijeku građevine i ugrađene opreme i instalacija. 

Ponuditelj/Projektant je u obvezi prije podnošenja ponude o svom trošku detaljno sagledati ovaj Opis posla/Projektni zadatak  i izvršiti uvid na samoj lokaciji te ponuđenom cijenom obuhvatiti sve opisane radove izrade i isporuke dokumentacije i ostale navedene usluge koje se tiču predmeta posla neovisno jesu li isti posebno naglašeni u Opisu posla/Projektnom zadatku i priloženoj dokumentaciji ili nisu te Ponuditelj nema pravo ni na kakve naknadne troškove s tim u vezi i/ili provođenju upravnih postupaka. Eventualne troškove taksi (biljega i sl.) snosi Naručitelj. 

Ponuditelj/Projektant je odgovoran za kompletnost i usklađenost projekta i opreme, uključivo svih potrebnih instalacija i priključaka, racionalnost, izvodljivost, tehničku ispravnost predloženih rješenja te računsku točnost proračuna, predmjera, troškovnika, specificirane opreme, materijala, kapaciteta (energenata) i sve ostale  ulazne i izlazne parametre bez dodatnih troškova vezano za projektiranu i/ili postojeću prometnu i drugu infrastrukturu, energente, napajanja, eventualne služnosti ili prolaske vodova, izmještanja postojećih instalacija, geoistražne radove i slično.


PROSTORNO-PLANSKA DOKUMENTACIJA
Predmetna projektna dokumentacija mora biti u skladu s prostorno-planskom dokumentacijom koja je na snazi za predmetnu lokaciju:
· Prostorni plan uređenja Grada Osijeka ("Službeni glasnik" Grada Osijeka broj 8/05, 5/09, 17A/09, 12/10, 12/12, 20A/18, 8A/19-pročišćeni tekst i 22/24)


SADRŽAJ PROJEKTA
Glavni projekt je skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih zahtjeva i uvjeta. 
Izradu Glavnog projekta potrebno je izvršiti prema Zakonu o gradnji (NN 153/13, 20/17, 39/19 i 125/19), Zakonu o prostornom uređenju (NN 153/13, 65/17, 114/18, 39/19, 98/19 i 67/23), Pravilniku o obveznom sadržaju i opremanju projekta građevina (NN 118/19 i 65/20) i drugom relevantnom zakonskom regulativom. Ukoliko za neke zahvate ne postoje nacionalni propisi i upute, projektant će dogovorno s Naručiteljem primijeniti inozemne smjernice i propise koji obrađuju predmetno područje.
Sve pripremne radove kao i podatke potrebne za pripremu potpunog i kvalitetnog dokumenta, a koji ovim Projektnim zadatkom nisu naznačeni da će Izvršitelju biti dani na raspolaganje ili uvid, Izvršitelj je dužan pribaviti, odnosno pripremiti sam i troškove pribavljanja, odnosno pripremanja uključiti u ponudbenu cijenu.
U okviru ovog projektnog zadatka potrebno je izraditi troškovnik gdje će se u okviru pojedinih troškovničkih stavki, u strukturi troškovnika predvidjeti i oznaku jedinične mjere, količinu te jediničnu cijenu i ukupnu cijenu u eurima, a na kraju, rekapitulaciju po vrstama radova i sveukupnu cijenu izvođenja. Troškovnik s rekapitulacijom treba sadržavati sve podatke (opis troškovničkih stavki, oznake jedinične mjere, količinu i sl.) koji su potrebni za provođenje cjelovitog postupka javne nabave. Troškovnik ne mora biti nužno uvezan s Glavnim projektom, nego u dogovoru Naručiteljem može se predati odvojeno od Glavnog projekta. 
Troškovnik treba biti izrađen u dvije verzije, jedna verzija za potrebe provedbe javne nabave prema Zakonu o javnoj  nabavi (bez upisanih jediničnih cijena) i  jedan s upisanim recentnim jediničnim cijenama za potrebe Naručitelja. 
Izrađeni Glavni projekt te njegovi sastavni dijelovi – tehnički opis i troškovnik koristit će se kao sastavni dio dokumentacije o nabavi. Izvršitelj je dužan pružiti stručnu pomoć prilikom provedbe postupka javne nabave što znači da je dužan pripremiti sve potrebne odgovore na pitanja pristigla od gospodarskih subjekata i ostalih dionika tijekom provedbe predmetnog postupka javne nabave sve do sklapanja ugovora o javnoj nabavi. Izvršitelj se obvezuje dokaznicom mjera i troškovnikom predvidjeti stvarne količine materijala i radova. 
U sklopu Glavnog projekta potrebno je definirati tehničke norme kvalitete materijala i opreme u opisu troškovničkih stavki, a u tehničkom opisu navesti detaljne uvjete dobave, izvođenja i održavanja s posebnim naglaskom na način ispitivanja kvalitete izvršenih radova i materijala.
Projektna dokumentacija treba sadržavati sve prema zakonima i propisima, uključivo: 
· tehnički opis;
· procjenu troškova gradnje;
· način sanacije okoliša;
· grafičke priloge;
· procjena troškova rekonstrukcije i troškovnik radova (u varijanti bez jediničnih cijena i u varijanti s upisanim recentnim jediničnim cijenama za potrebe Naručitelja).

Potrebno je posebno iskazati sve vrste troškova gradnje, kako bi Naručitelj (Grad Osijek) imao sve potrebne relevantne podatke za donošenje odluke o realizaciji planiranog projekta.

RASPOLOŽIVA DOKUMENTACIJA I PODLOGE
· Kopija katastarskog plana 
· Prostorno planska dokumentacija dostupna je na mrežnim stranicama Grada (www.osijek.hr)
· Lokacijska informacija na zahtjev u nadležnom upravnom tijelu
· Obavijest o uvjetima za izradu glavnog projekta na zahtjev u nadležnom upravnom tijelu
· Izvadak iz zemljišne knjige za k.č.br. 967 Tvrđavica-Podravlje

Napomena: Geodetsku podlogu osigurava Ponuditelj (Projektant) o svom  vlastitom trošku. 

SURADNJA S NARUČITELJEM
Tijekom izrade projekta, Izvršitelj je obvezan aktivno surađivati s predstavnikom Naručitelja, izvještavati i upoznavati Naručitelja o napretku izrade projekta i projektom predviđenim rješenjima, a sve u cilju izbjegavanja mogućih nedostataka i drugačijih zahtjeva Naručitelja. Izvršitelj je dužan prisustvovati svim radnim sastancima o svom trošku koji će se održavati tijekom izrade projekta, a na koje će ga pozvati Naručitelj. Naručitelj zadržava pravo primjedbi i sugestija na pojedina projektna rješenja, kompletnost i nivo razrade projekta, a Izvršitelj se obvezuje postupiti po svim opravdanim primjedbama Naručitelja bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja.

CIJENA IZRADE PROJEKTNE DOKUMENTACIJE I DINAMIKA PLAĆANJA
Projektant je obavezan prije podnošenja ponude o svom trošku detaljno sagledati i svojom ponuđenom cijenom obuhvatiti sve potrebne radove bez obzira da li su isti posebno naglašeni u projektnom zadatku ili nisu. Ponuđena i ugovorena cijena za izradu projektne dokumentacije mora uključivati sve troškove s tim u svezi i projektant nema pravo ni na kakve naknadne troškove za izradu navedenih projekata i provođenje upravnih postupaka.
Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja usluge izrade dokumentacije te ih implementirati i uskladiti izrađenu dokumentaciju.
Plaćanje prema dinamici izvršenja posla, a koje uključuje i sve eventualne izmjene do ishođenja pravomoćne građevinske dozvole.
	RB
	Aktivnost
	Isplata po odobrenju dokumentacije od strane Naručitelja/podnesenom zahtjevu
	Isplata nakon  uspješnog okončanja  postupka/izdavanje pravomoćnog akta 

	1)
	Izrada idejnog rješenja 
	10%  ukupne cijene 
	

	2)
	Izrada Glavnog projekta s troškovnikom i troškovnikom opremanja vrtića 

	40%  ukupne cijene 
	

	3)
	Ishođenje pravomoćne  građevinske dozvole 
	 
	40% ukupne  cijene 

	4)
	Usluga projektantskog nadzora tijekom predviđenog roka realizacije projekta
	10% ukupne cijene
	



TROŠKOVNIK ZA NABAVU:
	RB
	VRSTA USLUGE
	JEDINICA
MJERE
	KOLIČINA
	JEDINIČNA CIJENA BEZ PDV-a (€)
	UKUPNO (€)

	1)
	Izrada Idejnog rješenja,  Glavnog projekta, troškovnika, ishođenje pravomoćne  građevinske dozvole i usluga projektantskog nadzora tijekom predviđenog roka realizacije projekta
	
kom 
	
1,00 
	
	




ROK IZRADE PROJEKTNE DOKUMENTACIJE 
Izvršitelj se obvezuje izvršiti usluge u sljedećim rokovima: 
· 30 dana od dana potpisa ugovora za izradu varijantnih idejnih rješenja 
· 60 dana od dana suglasnosti naručitelja na odabrano idejno rješenje za pribavljanje posebnih uvjeta i izradu glavnog projekta 

DOSTAVA DOKUMENTACIJE
Glavni projekt za dostaviti Naručitelju u tiskanom (četiri primjerka) i elektroničkom obliku u AutoCAD-u ili drugom programskom paketu kompatibilnom s dwg formatom s napomenom da troškovnik u elektroničkom obliku mora biti dostavljen u jednom sheet-u.
Potrebno je dostaviti vizualizaciju projekta i Powerpoint prezentaciju rješenja.

OSTALO
Ponuditelj je obvezan pravovremeno izvještavati ovlaštenu osobu Naručitelja o svim fazama pripreme i realizacije posla kako bi se eventualne primjedbe pravovremeno otklonile. Naručitelj pridržava pravo primjedbi i sugestija na pojedina rješenja, a Ponuditelj se obvezuje postupiti po svim opravdanim primjedbama Naručitelja bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja.


PRILOZI
Kao u tekstu.

[bookmark: KLS_OZNAKA]KLASA: 360-09/24-01/10
[bookmark: UR_BROJ]URBROJ: 2158-1-17-03/5-24-2
 Osijek, 18. lipanj 2024.

